S-322/2007

Mál þetta, sem tekið var til dóms 13. þessa mánaðar, er höfðað með ákæru lögreglustjórans á Akureyri 11. október sl. á hendur G-kk-þgf Þ-kk-þgf Ó-kk-þgf, fæddum 27. nóvember 1985, til heimilis að Fossvegi 16, Siglufirði, L-kk-þgf F-kk-þgf S-kk-þgf, fæddum 2. janúar 1987, til heimilis að Hvanneyrarbraut 16, Siglufirði, og B-kk-þgf I-kk-þgf S-kk-þgf, fæddum 19. febrúar 1989, til heimilis að Hólavegi 38, Siglufirði, „fyrir þjófnað, með því að hafa aðfaranótt föstudagsins 12. janúar 2007 í sameiningu brotist inn í skíðaskála Skíðafélags Siglufjarðar í Skarðsdal, Siglufirði og stolið þaðan 8 talstöðvum af gerðinni Topcom með hleðslutækjum, vefmyndavél, tveimur Peavey hátölurum fyrir kallkerfi, ADSL afruglara með fjarstýringu, drifreim fyrir snjósleða, tvennum skíðagleraugum og níu svalafernum.

Telst þetta varða við 244. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar.

Í málinu gerir Skíðafélag Siglufjarðar, kt. 590269-0779, Skíðaborgum, Siglufirði bótakröfu á hendur ákærðu að fjárhæð kr. 155.146-.“

II

Þegar mál þetta var þingfest hinn 13. þessa mánaðar játuðu allir ákærðu skýlaust háttsemi þá sem þeim er í ákæru gefin að sök. Játning ákærðu er í samræmi við gögn málsins og telst sekt þeirra nægjanlega sönnuð. Allir ákærðu kváðust reiðubúnir að greiða skaðabætur fyrir það tjón sem þeir höfðu valdið en töldu bótakröfu vera of háa.

Samkvæmt sakavottorðum hafa ákærðu L-kk-nf F-kk-nf og B-kk-nf I-kk-nf ekki áður gerst sekir um refsiverða háttsemi. Ákærði G-kk-nf Þ-kk-nf hlaut ákærufrestun á árinu 2002 en þá var hann ekki orðinn 18 ára. Þá var hann dæmdur fyrir brot gegn umferðarlögum fyrr á þessu ári. Þessi brot hans hafa ekki áhrif á refsingu í máli þessu. Við ákvörðun refsingar ber að taka tillit til þess að ákærðu frömdu brot sitt í félagi, skýlausrar játningar þeirra og þess að munir sem þeir stálu komust nánast allir óskemmdir til skila. Ákærði B-kk-nf I-kk-nf var 17 ára þegar brotið var framið og þá var ákærði L-kk-nf F-kk-nf 19 ára á sama tíma. Með hliðsjón af aldri þeirra og því sem að framan er rakið þykja efni til að fresta ákvörðun refsingar þeirra í tvö ár, enda haldi þeir almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Ákærði G-kk-nf Þ-kk-nf var 21 árs þegar brotið var framið. Með hliðsjón af fyrri brotum hans þykir refsing hans hæfilega ákveðin fangelsi í 30 daga en efni eru til að binda refsinguna skilorði og skal hún niður falla að liðnum tveimur árum, enda haldi hann almennt skilorð 57. gr. nefndra hegningarlaga, sbr. 4. gr. laga nr. 22/1955.

Í málinu hefur Skíðafélag Siglufjarðar gert kröfu um bætur úr hendi ákærðu. Bótakrafan er í fimm liðum. Í fyrsta lagi er gerð krafa um bætur vegna tölvu. Í reikningi sem fylgir bótakröfunni kemur fram að hann sé vegna athugunar á bilun í tölvunni. Fallast má á með bótakrefjanda að þar hafi verið um að ræða nauðsynlega vinnu við enduruppsetningu tölvunnar og búnaðar við hana og verður þessi liður tekinn til greina að fullu að fjárhæð 14.006 krónur. Í öðru lagi er reikningur vegna vefmyndavélar. Sá reikningur er tvískiptur, annars vegar vegna uppsetningar á vefmyndavél að fjárhæð 13.725 krónur með virðisaukaskatti. Þann lið kröfunnar ber að taka til greina. Hins vegar er gerð krafa vegna kostnaðar við kaup á hugbúnaði en sá liður er án frekari skýringar og ekkert sem fram hefur komið í málinu bendir til þess að ákærðu beri ábyrgð á því að hugbúnaður hafi skemmst. Þessum lið er því vísað frá dómi. Tekin er til greina krafa vegna aksturs að fjárhæð 1001 króna með virðisaukaskatti. Í þriðja lagi er gerð krafa um bætur vegna þriggja drifreima. Ekki liggur annað fyrir í málinu en að ákærðu hafi einungis stolið einni drifreim og að henni hafi verið skilað óskemmdri. Þessum lið bótakröfunnar er því vísað frá dómi. Í fjórða lagi er gerð krafa um bætur vegna skemmda á útihurð. Þessi krafa er byggð á áætluðum kostnaði og er henni þegar af þeirri ástæðu vísað frá dómi. Í fimmta lagi er krafist bóta vegna vinnu forstöðumanns. Krafan miðast við 15 stunda vinnu en er ekki skýrð nánar og án fylgigagna. Rétt þykir, eins og þessi liður kröfunnar er fram settur, að vísa honum frá dómi.

Enginn sakarkostnaður féll á mál þetta, hvorki við rannsókn þess hjá lögreglu né við meðferð málsins fyrir dóminum.

Af hálfu ákæruvalds sótti málið E-kk-nf Þ-kk-nf, fulltrúi lögreglustjórans á Akureyri.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði G-kk-nf Þ-kk-nf Ó-kk-nf sæti fangelsi í 30 daga en fullnustu refsingarinnar er frestað og skal hún niður falla að liðnum tveimur árum, enda haldi hann almennt skilorð 57. gr. almennra hegningarlaga, sbr. 4. gr. laga nr. 22/1955.

Ákvörðun refsingar ákærða L-kk-ef F-kk-ef S-kk-ef er frestað og skal hún niður falla að liðnum tveimur árum, enda haldi hann almennt skilorð 57. gr. almennra hegningarlaga, sbr. 4. gr. laga nr. 22/1955.

Ákvörðun refsingar ákærða B-kk-ef I-kk-ef S-kk-ef er frestað og skal hún niður falla að liðnum tveimur árum, enda haldi hann almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærðu greiði sameiginlega Skíðafélagi Siglufjarðar 28.732 krónur. Öðrum kröfum Skíðafélags Siglufjarðar á hendur ákærðu er vísað frá dómi.

H-kk-nf H-kk-nf